


PARLAMENTUL ROMÂNIEI

CAMERA DEPUTAŢILOR
	Comisia pentru politică                economică, reformă şi privatizare
	
	Bucureşti, 

Nr.21/143/07.04.2004


R  A  P  O  R  T    

asupra  proiectului de Lege pentru aprobarea Ordonanţei Guvernului nr.15/2004 privind transferul, cu titlu gratuit, al pachetului integral 

de acţiuni la Societatea Comercială "Aviaţia Utilitară" S.A. Iaşi din proprietatea statului şi din administrarea Autorităţii pentru Privatizare şi Administrarea Participaţiilor Statului în proprietatea privată 

a judeţului Iaşi şi în administrarea Consiliului Judeţean Iaşi

 (PLx 92/04.03.2004).


În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond, cu   proiectul de Lege pentru aprobarea Ordonanţei Guvernului nr.15/2004 privind transferul, cu titlu gratuit, al pachetului integral de acţiuni la Societatea Comercială "Aviaţia Utilitară" S.A. Iaşi din proprietatea statului şi din administrarea Autorităţii pentru Privatizare şi Administrarea Participaţiilor Statului în proprietatea privată a judeţului Iaşi şi în administrarea Consiliului Judeţean Iaşi, trimis cu adresa nr. PL-x 92/04.03.2004.

Acest  proiect de lege a fost adoptat de Senat în şedinţa din 24 februarie 2004.


 La întocmirea prezentului raport, Comisia a avut în vedere:

           -  Avizul nr.118/28.01.2004 al Consiliului Legislativ;

- Avizul nr.1738/10.03.2004 al Comisiei pentru administraţie publică, amenajarea teritoriului şi echilibru ecologic;


 - Avizul nr. PLx-92/17.03.2004 al Comisiei juridice, de disciplină şi imunităţi.


Proiectul de lege prevede transferul pachetului integral de acţiuni al Societăţii Comerciale „Aviaţia Utilitară” S.A. Iaşi, în proprietatea privată a judeţului Iaşi şi în administrarea Consiliului Judeţean Iaşi.

      În raport cu obiectul şi conţinutul său, proiectul de Lege face parte din categoria legilor ordinare. 

              La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, reprezentantul Autorităţii pentru Privatizare şi Administrarea Participaţiilor Statului domnul secretar de stat Victor Dimitriu.

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 7 aprilie 2004.
            La lucrări, au fost prezenţi 28 deputaţi din totalul de 30 membri ai Comisiei.


Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

          În urma dezbaterii, Comisia, în unanimitate, a hotărât ca  proiectul de Lege pentru aprobarea Ordonanţei Guvernului nr.15/2004 privind transferul, cu titlu gratuit, al pachetului integral de acţiuni la Societatea Comercială "Aviaţia Utilitară" S.A. Iaşi din proprietatea statului şi din administrarea Autorităţii pentru Privatizare şi Administrarea Participaţiilor Statului în proprietatea privată a judeţului Iaşi şi în administrarea Consiliului Judeţean Iaşi, să fie supus spre dezbatere şi adoptare plenului Camerei Deputaţilor, în forma adoptată de Senat. 

            PREŞEDINTE,                                                                                                                                        

         Dan Radu Ruşanu    
                      


SECRETAR,                                                

             


             Iuliu Vida                                  








            Consilier parlamentar,

                                                                                                                    Doina Leonte

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru aprobarea Ordonanţei Guvernului nr.15/2004 privind transferul, cu titlu gratuit, al pachetului integral de acţiuni la Societatea Comercială "Aviaţia Utilitară" S.A. Iaşi din proprietatea statului şi din administrarea Autorităţii pentru Privatizare şi Administrarea Participaţiilor Statului în proprietatea privată a judeţului Iaşi şi în administrarea Consiliului Judeţean Iaşi, trimis cu adresa nr. PL-x 92/04.03.2004, Camera Deputaţilor fiind Cameră decizională.

PREŞEDINTE,

Dan Radu RUŞANU

_967545661.unknown

